**SAMLET SAKSFRAMSTILLING**

**Arkivsak:** 18/112

**Skuddpremie på kråke**

Saksbehandler: Jørn Høberg Arkiv:

# Saksnr.: Utvalg Møtedato

|  |  |  |
| --- | --- | --- |
| 46/18 | Formannskap | 19.06.2018 |

**Innstilling:**

Formannskapet i Herøy kommune legger forslag til «Forskrift om skuddpremie på kråke, ravn og mink i Herøy kommune, Nordland» ut på høring. Saken vil bli gjort kjent for berørte parter og organisasjoner. Høringsfristen settes til 01.08. 2018.

Forslag til forskrift:   
Hjemmel: Fastsatt av Herøy kommunestyre \_\_.\_\_\_. \_\_\_\_ med hjemmel i lov av 29. mai 1981 nr. 38 om jakt og fangst av vilt (viltloven) § 51, samt lov av 19. juni 2009 nr. 100 om forvaltning av naturens mangfold § 18, bokstav a og b.

I  
§ 1. For kråke (Corvus cornix), ravn (Corvus corax) og mink (Neovision vision) som felles innenfor Herøy kommunes grenser utbetaler Herøy kommune skuddpremie.

§ 2. Den som krever skuddpremie må legge fram fire føtter av mink. For kråke og ravn er det tilstrekkelig at den som krever skuddpremie leverer inn begge beina til fuglen.

§ 3. Den som kommunen bemyndiger til å anvise skuddpremie beholder føttene av mink, kråke og ravn. Skuddpremie attesteres på landbrukskontoret.

§ 4. Skuddpremiesatsene i Herøy kommune er:

Kråke: kroner 75,-

Ravn: kroner 75,-  
Mink: kroner 250,-

II  
Forskriften trer i kraft 01.01. 2019 og er gjeldende til 31.12. 2021.

# Behandling/vedtak i Formannskap den 19.06.2018 sak 46/18

**Behandling:**

Rådmannens innstilling tiltres.

**Formannskapets vedtak:**

Formannskapet i Herøy kommune legger forslag til «Forskrift om skuddpremie på kråke, ravn og mink i Herøy kommune, Nordland» ut på høring. Saken vil bli gjort kjent for berørte parter og organisasjoner. Høringsfristen settes til 01.08. 2018.

Forslag til forskrift:   
Hjemmel: Fastsatt av Herøy kommunestyre \_\_.\_\_\_. \_\_\_\_ med hjemmel i lov av 29. mai 1981 nr. 38 om jakt og fangst av vilt (viltloven) § 51, samt lov av 19. juni 2009 nr. 100 om forvaltning av naturens mangfold § 18, bokstav a og b.

I  
§ 1. For kråke (Corvus cornix), ravn (Corvus corax) og mink (Neovision vision) som felles innenfor Herøy kommunes grenser utbetaler Herøy kommune skuddpremie.

§ 2. Den som krever skuddpremie må legge fram fire føtter av mink. For kråke og ravn er det tilstrekkelig at den som krever skuddpremie leverer inn begge beina til fuglen.

§ 3. Den som kommunen bemyndiger til å anvise skuddpremie beholder føttene av mink, kråke og ravn. Skuddpremie attesteres på landbrukskontoret.

§ 4. Skuddpremiesatsene i Herøy kommune er:

Kråke: kroner 75,-

Ravn: kroner 75,-  
Mink: kroner 250,-

IIForskriften trer i kraft 01.01. 2019 og er gjeldende til 31.12. 2021.

**Utredning:**

**Saksutredning:**

**I lov om jakt og fangst av vilt** (viltloven) står det i § 51.*(skuddpremier):*

*«Skuddpremie kan bare fastsettes for viltarter som har jakttid og som gjør skade. Fastsettelse av skuddpremie trenger godkjennelse av fylkeskommunen eller den fylkeskommunen i samråd med direktoratet gir fullmakt.»*

Viltlovens § 51 setter to vilkår for å tillate skuddpremie. For det første må arten det opprettes skuddpremie på ha jakttid. Hvilke arter som har jakttid og jakttidens begynnelse og slutt følger av forskrift av 1. mars 2012 om jakt og fangsttider samt sanking av egg og dun for jaktsesongene fra 1. april 2017 til 31. mars 2022. Viltlovens § 51 har i tillegg et krav om at arten må gjøre skade. Først og fremst av økonomisk art og særlig skade på næringsvirksomhet.

**Fylkeskommunen** kan gi kommunene tillatelse til å fastsette skuddpremie etter viltlovens § 51. I brev datert 20.11.2014 delegerer Nordland fylkeskommune myndighet til kommunene til å fastsette skuddpremier. Før kommunene fatter vedtak om skuddpremie skal saken med vurderinger sendes Nordland fylkeskommune. Skuddpremie skal fastsettes som en kommunal forskrift og varigheten på kommunens vedtak skal være 3 år.

**Lov om forvaltning av naturens mangfold**, § 18.(annet uttak av vilt og lakse- og innlandsfisk etter vurdering av myndighetene)

*Kongen kan ved forskrift eller enkeltvedtak tillate uttak av vilt og lakse- og innlandsfisk*

|  |  |
| --- | --- |
| *a)* | *for å beskytte naturlig forekommende planter, dyr og økosystemer,* |

|  |  |
| --- | --- |
| *b)* | *for å avverge skade på avling, husdyr, tamrein, skog, fisk, vann eller annen eiendom,* |

|  |  |
| --- | --- |
| *c)* | *for å ivareta allmenne helse- og sikkerhetshensyn eller andre offentlige interesser av*  *vesentlig betydning,* |

|  |  |
| --- | --- |
| *d)* | *for innfanging til gjenoppbygging av bestander,* |

|  |  |
| --- | --- |
| *e)* | *for innfanging til lovlig oppdrettsvirksomhet,* |

|  |  |
| --- | --- |
| *f)* | *for forskning, undervisning eller taksonomisk virksomhet, eller* |

|  |  |
| --- | --- |
| *g)* | *som er fremmede organismer.* |

Vedtak etter første ledd bokstav a til f kan bare treffes hvis uttaket ikke truer bestandens overlevelse og formålet ikke kan nås på annen tilfredsstillende måte.

Myndigheten etter loven kan av eget tiltak iverksette uttak med formål som nevnt i første ledd bokstav a til d og g, jf. annet ledd. Uttaket regnes ikke som enkeltvedtak, og kan om nødvendig skje på annens eiendom. Kongen kan gi nærmere forskrift om slikt uttak. Kommunen kan gi tillatelse til uttak av hjortevilt og bever for å avverge skade etter § 18 første ledd bokstav b, samt til å fjerne beverbolig eller dam for å hindre vesentlig skade ved oversvømmelse. Kommunens vedtak kan påklages til fylkesmannen.

|  |  |
| --- | --- |
|  |  |

Skuddpremien må fastsettes innenfor naturmangfoldlovens krav om bærekraftig forvaltning av viltarter, og det må alltid gjøres en vurdering om de arter det søkes skuddpremie for vil tåle en økt beskatning. Unntak fra dette er introduserte og uønskede arter.

Kommunen må sette av midler til en eventuell finansiering av skuddpremier. Det er ikke anledning å benytte statlige midler eller kommunale viltfond til skuddpremie.

I følge Forskrift om jakt- og fangsttider samt sanking av egg og dun for jaktsesongene fra og med 1. april 2017 til og med 31. mars 2022 har kråke jakttid i hele landet fra 15.07 til 31.03, mens ravn har jakttid fra 10.08 til 28.02/29.02. Villmink har jakttid fra 01.04 til 31.03.

**Bakgrunn:**

Landbrukskontoret har fått flere henvendelser om økende antall kråkefugler i Herøy kommune. I brev fra Herøy beiteforening anmoder de kommunen om å gjøre noe med skuddpremieordningen for kråke da de skader rundballer.

**Vurdering:**

Kråke og ravn. Hekkebestanden for kråke er taksert til 150 000-300 000 par, mens hekkebestanden for ravn er taksert til 20 000-80 000 par (Shimmings & Øien, 2015). Verken kråke eller ravn er på Norsk Rødliste 2015.

Menneskeskapte endringer har ført til bedre næringstilgang for kråkefugler enn tidligere ([Pedersen H.C. et al, 2016](http://brage.bibsys.no/xmlui/handle/11250/2374523)). Når det gjelder landbruksinteresser så forårsaker særlig kråke årlig store ødeleggelser av rundballer. Kråkene hakker hull på rundballene, noe som fører til forringelse/forråtnelse av foret, og et økonomisk tap. Det kan videre føre til sykdommer knyttet til dårlig fôrkvalitet, samt redusert kvalitet på melk.

Et annet problem er at kråke og ravn kan angripe små lam og hakke ut øynene på dem, for så å ta livet av dem. Dette kan de også gjøre på større individer, men da er de mest sannsynlig svekket eller syke fra før av. Dette fører til store lidelser for dyrene.

En stor bestand av kråkefugler fører også til en større predatorbelastning for arter som er i nedgang ([Pedersen H.C. et al, 2016](http://brage.bibsys.no/xmlui/handle/11250/2374523)). Kråke gjør også stor skade på egg og reir til en rekke truede fuglearter, blant annet vipe (EN) og storspove (VU). Det er også grunn til å tro at kråka er en konkurrent til hubro på kysten. I tillegg kan kråke være en smittekilde til salmonellabakterier.

Mink.Mink er en introdusert og uønsket art. Direktoratet for naturforvaltning lagde i 2012 en handlingsplan mot amerikansk mink. Introduserte arter vil kunne påvirke stedegne arter og økosystem negativt og bør derfor overvåkes og beskattes for å hindre spredning ([Pedersen H.C. et al, 2016](http://brage.bibsys.no/xmlui/handle/11250/2374523)).

I følge Artsdatabanken er mink en fremmed art med risikokategori SE, svært høy risiko. Det største problemet knyttet til mink er sannsynligvis den negative innvirkningen arten har på kolonihekkende sjøfugler, blant annet ærfugl og terner. Mink kan også ha negativ innvirkning på ørretbestander.

Skuddpremienivået er satt til kroner 75,- for kråke og ravn og kroner 250,- for mink. Skuddpremiesatsene bør være så høy at de dekker kostnader til for eksempel skudd, samt at det skal motivere til økt uttak av kråke, ravn og mink.

Naturmangfoldloven. Naturmangfoldlovens §§ 8-12 definerer prinsipper som skal legges til grunn for offentlige beslutninger.

Kråke og ravn. I og med at bestanden av kråke og ravn er stor og produserer et høstbart overskudd, vil ikke et økt uttak av kråke og ravn som følge av skuddpremie være i strid med forvaltningsmålet for arter i Naturmangfoldlovens § 5. Det foreligger ingen risiko for alvorlige eller irreversibel skade på naturmangfoldet, og føre-var-prinsippet vil ikke gjøre seg gjeldende i denne saken (§9).

Et økt uttak av kråke og ravn vil ikke virke belastende for økosystemet (Naturmangfoldlovens § 10). Prinsippene i Naturmangfoldlovens §§ 11-12 er vurdert å ikke være relevante for behandlinga av skuddpremie på kråke og ravn.

Mink. Mink er en fremmed art med risikokategori SE, svært høy risiko, og er uønsket i norsk natur. Det foreligger ingen risiko for alvorlige eller irreversibel skade på naturmangfoldet, og føre-var-prinsippet vil ikke gjøre seg gjeldende i denne saken (§9).

Et økt uttak av mink vil ikke virke belastende for økosystemet (Naturmangfoldlovens § 10). Prinsippene i Naturmangfoldlovens §§ 11-12 er vurdert å ikke være relevante for behandlinga av skuddpremie på mink.

Kommunen må sette av midler til en eventuell finansiering av skuddpremier. Det er ikke anledning å benytte statlige midler eller kommunale viltfond til skuddpremie.

Forslag til Forskrift om skuddpremie på kråke, ravn og mink i Herøy kommune, Nordland skal legges ut til offentlig ettersyn. Det skal sendes på høring til Nordland fylkeskommune, Fylkesmannen i Nordland, Dønna kommune, Alstahaug kommune, Leirfjord kommune, Lurøy kommune, Nesna kommune, Træna kommune, Vega kommune, Herøy bondelag v/ Sigve Edvardsen, Herøy beiteforening v/ Ketil Pettersen og Herøy grunneierlag v/Kornelius Dahl..

Litteratur:

[Pedersen, H.C., Follestad, A., Gjershaug, J.O. & Nilsen, E. 2016. Statusoversikt for jaktbart småvilt- NINA Rapport 1178. 258 s](http://brage.bibsys.no/xmlui/handle/11250/2374523).

Shimmings, P. & Øien, I. J. 2015. Bestandsestimater for norske hekkefugler. – NOF rapport 2015-2. 268 s.

**Vedlegg:**